**Cei fără suflet**

*Raul Constantinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CEI FĂRĂ SUFLET

Aici acum prințul lumii de umbre

înger de lumină în for se-arată...

în hău de-ntuneric capu-i înoată,

demoni roșnegri-i rânjesc din penumbre

cei fără suflet, negri-n cerul gurii,

căzuți în cloaca mândriei de sine,

ce-n mască-și amăgesc golul figurii –

cubice țeste pe-a vremilor șine

de plumb și gheață orbesc în ninsoare,

doar negru soare pe cer le răsare...

cerniți sub lințoliul duhului spuzei

curg în derivă pe pluta meduzei,

sub prințul lumii de azi, valuri-valuri,

surd babel urlă-n delir prin portaluri...

Hațeg, 12 noiembrie, 2016

Raul Constantinescu